EkBass/fiwiki-20250220-pages-articles huggingface dataset:
UNEF II

UNEF II () oli jom kippur -sodan älkeen vuonna 1973 Siinaille lähetetty YK:n lipun alla toiminut rauhanturvajoukko, johon osallistui myös suomalainen sotilasyksikkö. Egypti ja Syyria tekivät omilla rintamillaan samanaikaisen hyökkäyksen Siinaita miehittänyttä Israelia vastaan juutalaistenjuhlapäivänä jom kippurina 6. lokakuuta 1973. Yli viikon kestäneiden taistelujen jälkeen Egypti ja Syyria olivat menettäneet useimmat sodan alussa valtaamansa asemat. Pian israelilaiset tunkeutuivat Suezin kanavan länsirannalle ja Syyriaan lähestyen arabimaiden pääkaupunkeja. Yhdistyneiden kansakuntien turvallisuusneuvosto pääsi yksimielisyyteen ja antoi 23. lokakuuta päätöslauselman, jossa vaadittiin välitöntä aselepoa ja vuonna 1967 tehtyjen sopimusten noudattamista. Keskeisinä toimijoina päätöslauselman saamisessa olivat Yhdysvaltain ulkoministeri Henry Kissinger ja neuvostojohtajat. Turvallisuusneuvosto päätti sitoutumattomien neuvoston jäsenien ehdotuksesta 25. lokakuuta perustaa sotatoimialueelle 7 000 sotilaan rauhanturvaoperaatio UNEF II:n. Joukon komentajaksi nimitettiin suomalainen kenraalimajuri Ensio Siilasvuo, joka oli toiminut siihen asti YK:n Lähi-itä tarkkailijoiden UNTSOn komentajana. ==Ensimmäiset suomalaisjoukot Kyprokselta== Asian kiireellisyyden vuoksi Kyproksen UNFICYP-joukoista siirtyi 700 rauhanturvaajaa Suezille. Heistä suomalaisia oli 208 komentajanaan everstiluutnantti Aulis Kemppainen. Kyprokselta tullutta suomalaisjoukkuetta kutsuttiin nimellä YKSV I. Suomesta tuodut YKSV-yksiköt tulivat marraskuun alussa. Komentajaksi YKSV-joukolle nimitettiin eversti Reino Raitasaari, joka otti vastuun 8. marraskuuta. Kyprokselta saapuneet YKSV 1 -joukot palasivat takaisin UNIFCYP-yksikköönsä marraskuun kuluessa. Loitontamisneuvottelut aloitettiin kilometripylväs 101:n kohdalla Kairo-Suez-tiellä. Loitontamisoperaatio Suezilla päättyi 5. huhtikuuta 1974. Sen jälkeen UNEF-joukot ryhmittyivät puskuriksi sotineiden egyptiläisten ja israelilaisten väliin. ==UNEF II:n operaatiosta== UNEF II:n tehtävä oli loitontaa Israelin ja Egyptin armeijat toisistaan ja järjestää neuvottelut sotilasjohtojen välillä. Neuvottelut johtivat lopulta Israelin päätökseen vetäytyä kokonaan Siinailta 1975. Avaintekijä tähän oli juuri rauhanturvatehtävän nopea toimeenpano. Israelin ja Egyptin rauhansopimus astui voimaan 25. huhtikuuta 1979. Näin UNEF II -mandaattia ei enää jatkettu, vaan operaatio päättyi 24. heinäkuuta 1979. Operaatiossa oli mukana 13 kansallisuutta, ja suomalaisia sotilaita YKSV-joukoissa palveli 4 829\. Heistä menehtyi kaikkiaan 11. ==UNEF II:n komentajat== * Kenraaliluutnantti Ensio Siilasvuo (Suomi) - lokakuu 1973 - elokuu 1975 * Kenraaliluutnantti Bengt Liljestrand (Ruotsi) - elokuu 1975 - marraskuu 1976 * Kenraalimajuri Rais Abin (Indonesia) - joulukuu 1976 - syyskuu 1979 ==Aiheesta muualla== * UNEF II (10/1973-10/1979). Arkistoitu 3.9.2009. * YLE: Rauhanturvaajat (1974) == Lähteet == Luokka:Rauhanturvaoperaatiot Luokka:Israelin historia Luokka:Egyptin historia
Torppi (Pukkila)

Torppi on haja-asutuksellinen maalaiskylä Pukkilassa noin viiden kilometrin päässä Pukkilan kirkonkylästä Mäntsäläntienä tunnetun seututie 162:n varrella. Rientolan seurantalo, Pukkila.jpg|Rientolan seurantalo. Torpin kyläkoulu.jpg|Torpin entinen kyläkoulu. Metsäkulmaan vievä tie.jpg|Metsäkulmaan vievä tie Torpissa. Torpin kylässä sijaitsevat muun muassa Rientolan seurantalo juhla- liikunta- tai kokoustilaisuuksien järjestämiseenSeurantalot Pukkilassa - Torpinkylä sekä islanninhevosiin erikoistunut Huovilan tila.Huovilan tila Kylään kuului aiemmin myös oma kyläkoulu, mutta koulu päätettiin lakkauttaa kunnan heikon taloudentilan vuoksi, minkä johdosta Torpin kylän koululaiset opiskelevat jatkossa kirkonkylän koulussa.Pukkila aikoo lakkauttaa Torpin kyläkoulun – oppilaat jo tammikuussa Kirkonkylän kouluun - UusimaaAjankohtaista perusopetuksessa - Pukkila.fi ==Lähteet== Luokka:Pukkilan kylät
Tullio Levi-Civita

Tullio Levi-Civita (29. maaliskuuta 1873 Padova, Veneto, Italia – 29. joulukuuta 1941 Rooma) oli italialainen matemaatikko. ==Elämä ja ura== Levi- Civita syntyi Padovassa juutalaiseen perheeseen ja oli asianajaja ja myöhemmän Italian kuningaskunnan senaattorin Giacomo Levi-Civitan poika. Hän valmistui vuonna 1892 Padovan yliopiston matemaattisesta tiedekunnasta Gregorio Ricci- Curbastron ohjauksessa. Vuonna 1894 hän suoritti opettajan tutkinnon. Vuonna 1898 hänet nimitettiin Padovaan professoriksi. Hän pysyi tässä virassa vuoteen 1918 asti, jolloin hänet nimitettiin Rooman yliopiston professoriksi. Levi- Civita oli yksi ensimmäisen maailmansodan jälkeisten teknillisen mekaniikan kansainvälisten kongressien johtohahmoista. Vuonna 1931 kaikkien italialaisten professorien oli annettava fasismille vannottu vala. Levi-Civita vannoi valan moraalisista vastustuksistaan huolimatta. Hän luennoi Yhdysvalloissa ja antoi haastattelun, jota pidettiin Italiaa kohtaan kriittisenä. Hänet kutsuttiin takaisin Italiaan, mutta koska hänellä oli johtava kansainvälinen asema, Italian hallitus ei halunnut reagoida liian voimakkaasti. Lopulta syyskuussa 1938 Italian rotulaki, joka sulki juutalaistaustaiset pois yliopistoista, tuli voimaan ja Levi-Civita erotettiin professuuristaan ja estettiin osallistumasta kansainvälisiin tiedekongresseihin. Levi-Civita kehitti Ricci-Curbastron kanssa tensorilaskennan, jonka he esittivät 1900 teoksessa Méthodes de calcul differéntiel absolu et leurs applications. Tensorilaskennasta tuli myöhemmin yleisen suhteellisuusteorian tärkein matemaattinen apuväline, ja se vaikutti myös voimakkaasti differentiaaligeometrian kehitykseen. Hän työskenteli myös laajasti kolmen kappaleen probleeman parissa ja kirjoitti vuonna 1931 kirjan tavallisista ja osittaisdifferentiaaliyhtälöistä. ==Lähteet== ==Aiheesta muualla== Luokka:italialaiset matemaatikot Luokka:italialaiset professorit Luokka:Royal Societyn ulkomaiset jäsenet Luokka:Vuonna 1873 syntyneet Luokka:Vuonna 1941 kuolleet
Vetää kaikista ovista

Vetää kaikista ovista on Ritva Nuutisen ja Juhani Tiikkaisen ohjaama suomalainen draama- ja televisioelokuva vuodelta 1978 ja se perustuu Eeva Joenpellon samannimiseen romaaniin vuodelta 1974. Elokuva on MTV-teatterin tuottama ja samalla se oli myös sen siihenastisen historian suurin tuotanto. Elokuva sai ensi-iltansa TV1:n Aitiopaikka-ohjelmapaikalla 13.11.1978. Elokuva sijoittuu 1920-luvun Uudellemaalle ja siinä kuvataan Hännisten kauppiasperheen elämää juuri itsenäistyneessä Suomessa. == Näyttelijät == == Lähteet == Luokka:Suomalaiset televisioelokuvat Luokka:Vuoden 1978 suomalaiset elokuvat
David Lönnroth

David Adamsson Lönnroth (17. tammikuuta 1824 Lokalahti - 9. marraskuuta 1897 Uusikaupunki) oli suomalainen rakennusmestari, joka tunnetaan Lounais-Suomeen urakoimistaan kirkoista. Hän suunnitteli myös itse vuonna 1893 rakennetun Brändön kirkon. Lönnroth oli Turussa muurarioppilaana, kunnes muutti Uuteenkaupunkiin 1840-luvulla ja toimi myöhemmin muurarimestarina vuonna 1863 valmistunutta Uudenkaupungin kirkkoa rakennettaessa. Lisäksi hän työskenteli Siikaisten kirkon (1889) ja Vampulan kirkon (1894) rakennusmestarina sekä Kokemäen kirkon (1886) ja Rauman Pyhän Ristin kirkon (1891) laajennusten rakennusmestarina. Lönnroth vastasi myös 1860-luvun alussa Laitilan kirkon restauroinnista muun muassa rakentamalla uudet penkit, jotka nykyään ovat Soukaisten kirkossa, sekä Huittisten kirkon sisätilojen remontoinnista 1878. Brändön kirkon ohella Lönnroth on suunnitellut muun muassa Uudenkaupungin keskustassa sijaitsevan entisen seurakunnan rukoushuoneen (1895) sekä Kalannin Männäisten kansakoulun (1874). David Lönnrothin poika oli laivanvarustaja David Albert Lönnroth (1857-1936). == Lähteet == Luokka:Suomalaiset rakennusmestarit Luokka:Suomalaiset kirkonrakentajat Luokka:Vuonna 1824 syntyneet Luokka:Vuonna 1897 kuolleet
Gostivar

Gostivar () on kaupunki Pohjois-Makedonian luoteisosissa, Pologin alueella. Kaupungissa asuu 59 770 asukasta, ja kaupungin pinta-ala on 513,4 neliökilometriä. Kaupungin väkiluku on rajussa laskussa, vuodesta 2002 väkiluku on laskenut yli 21 000 asukkaalla, tai n. 1,6 prosentilla vuosittain. Väestöstä yli puolet on albaaneja ja puhuu albaniaa. Seuraavaksi suurin väestöryhmä on n. neljänneksen osuudella makedonialaiset. Lopuista suurin osa on turkkilaisia ja romanialaisia. Kaupunki sijaitsee 510 metrin korkeudella, 67 kilometrin päässä maan pääkaupungista Skopjesta. == Lähteet == Luokka:Pohjois-Makedonian kaupungit Luokka:Pologin alue
Kavadarci

Kavadarci () on kaupunki Pohjois-Makedonian Vardarin alueella, ja se sijaitsee maan keskiosissa. Kaupungin väkiluku oli vuonna 2021 35 733, ja väestönkasvu on ollut vuodesta 2002 vuosittain noin -0,43%. Asukkaista lähes kaikki puhuu makedoniaa ja on makedonialaisia. == Lähteet == Luokka:Pohjois-Makedonian kaupungit Luokka:Vardarin alue
Kičevo

Kičevo (, ) on kaupunki Pohjois-Makedonian Lounaisalueella. Kaupungissa asuu 31 123 asukasta. == Lähteet == Luokka:Pohjois-Makedonian kaupungit Luokka:Lounaisalue
Delčevo

Delčevo () on kaupunki Pohjois-Makedonian Itäisellä alueella. Kaupungin 422,4 neliökilometrillä asuu yhteensä 13 585 asukasta. Vuotuinen väestönkasvu on ollut vuodesta 2002 -1,3 prosenttia. == Lähteet == Luokka:Pohjois-Makedonian kaupungit Luokka:Itäinen alue
Kočani

Kočani () on kaupunki Pohjois-Makedonian itäosissa, ja se kuuluu Itäiseen alueeseen. Kaupungissa asuu 31 602 noin 360,4 neliökilometrillä. Väkiluku on ollut vuodesta 2002 noin prosentin vuotuisessa laskussa. Noin 92 prosenttia asukkaista on makedonialaisia ja puhuu makedoniaa. Suurin uskonto on ortodoksisuus. == Lähteet == Luokka:Pohjois-Makedonian kaupungit Luokka:Itäinen alue
Kriva Palanka

Kriva Palanka () on kaupunki Pohjois-Makedonian Koillisalueella. Kaupungissa asuu 18 059 asukasta, ja sen pinta-ala on 480,8 neliökilometriä. Väestötiheys on siis 37,56 asukasta neliökilometrillä. Väestöstä lähes kaikki ovat makedonialaisia ja puhuu makedoniaa. Kolme neljäsosaa väestöstä uskoo ortodoksisuuteen. == Lähteet == Luokka:Pohjois-Makedonian kaupungit Luokka:Koillisalue
Kruševo

Kruševo () on kaupunki Pohjois-Makedonian Pelagonian alueella. Kaupungissa asuu 8 385 asukasta, joista hieman yli puolet on makedonialaisia. Kaupungista on maan pääkaupunkiin, Skopjeen, matkaa noin 165 kilometriä. == Väestö == Kaupungin väestöryhmät ovat seuraavat: * makedonialaisia 53,4% * albaaneja 30,5% * valakkeja 10,7% * turkkilaisia 3,5% * bosniakkeja 1,3% Kaupungin kieliryhmät ovat seuraavat: * makedonian kieli 60,6% * albanian kieli 30,4% * aromanian kieli 3,8% * turkin kieli 3,4% * bosnian kieli 1,3% == Lähteet == Luokka:Pohjois-Makedonian kaupungit Luokka:Pelagonian alue
Makedonski Brod

Makedonski Brod () on kaupunki Pohjois-Makedoniassa, Lounaisalueella. Se sijaitsee maan keskiosissa, noin 57 kilometrin päässä maan pääkaupungista, Skopjesta. Kaupungin väkiluku on 5 889 asukasta vuonna 2021, ja pinta-ala on 889 neliökilometriä. Suurin osa asukkaista on makedonialaisia. == Lähteet == Luokka:Pohjois-Makedonian kaupungit Luokka:Lounaisalue
Makedonska Kamenica

Makedonska Kamenica () on kaupunki Pohjois-Makedonian Itäisellä alueella, hyvin lähellä Bulgarian rajaa. Kaupungissa asuu 6 439 asukasta 190,4 neliökilometrillä. Asukkaista yli 99 prosenttia on makedonialaisia ja puhuu makedoniaa. Kaupungin väkiluku on selvässä 1,2 prosentin vuotuisessa laskussa. == Lähteet == Luokka:Pohjois-Makedonian kaupungit Luokka:Itäinen alue
Negotino

Negotino () on kaupunki Pohjois-Makedonian Vardarin alueella. Kaupungissa asuu 18 194 asukasta, ja sen pinta-ala on 426,5 neliökilometriä. Kaupungin väkiluku on vuotuisessa 0,3 prosentin laskussa. Negotinossa valmistetaan vuosittain noin 20-25 miljoonaa kilogrammaa greippejä. == Lähteet == Luokka:Pohjois- Makedonian kaupungit Luokka:Vardarin alue
Pehčevo

Pehčevo () on kaupunki itäisessä Pohjois-Makedoniassa, lähellä Bulgarian rajaa. Kaupungin väkiluku on 3 983 asukasta, ja väestö on selvässä 1,7 prosentin vuotuisessa laskussa. Asukkaista n. 85 prosenttia on makedonialaisia. == Lähteet == Luokka:Pohjois-Makedonian kaupungit Luokka:Itäinen alue
Myh’ailo Kosatš

Myh’ailo Kosatš, ; salanimi: Obatšny, (30. heinäkuuta 1869 Kolodažne, Kovelin piiri, Volynian kuvernementti, Venäjän keisarikunta – 16. lokakuuta 1903 Harkova, Harkovan kuvernementti, Venäjän keisarikunta) oli ukrainalainen kirjailija, kääntäjä ja matemaatikko. Hänen sisariaan olivat Lesja Ukrajinka ja Olha Kosatš-Kryvynjuk, ja hänen puolisonsa oli Oleksandra Kosatš. Kosatš valmistui Tarton yliopistosta 1894. Hän opetti Harkovan yliopistossa fysiikkaa ja meteorologiaa. Kosatšin kaunokirjallinen tuotanto koostuu kertomuksista, joita hän julkaisi Zorjassa (Lviv) ja venäjänkielisten kirjailijoiden, kuten Vladimir Korolenkon, Nikolai Gogolin, käännöksistä. ==Lähteet== ==Aiheesta muualla== Luokka:Ukrainalaiset kirjailijat Luokka:Ukrainalaiset kääntäjät Luokka:Ukrainalaiset tieteilijät Luokka:Ukrainalaiset matemaatikot Luokka:Vuonna 1869 syntyneet Luokka:Vuonna 1903 kuolleet
Kosatš

Kosatš on seuraavien henkilöiden sukunimi: * Larysa Petrivna Kosatš, kirjailijanimi Lesja Ukrajinka, (1871–1913), ukrainalainen runoilija, näytelmäkirjailija ja kääntäjä * Myh’ailo Kosatš, (1869–1903), ukrainalainen kirjailija, kääntäjä, matemaatikko * Olha Kosatš-Kryvynjuk (1877–1945), ukrainalainen kirjailija, kirjallisuuskriitikko, kääntäjä, opettaja * Olha Petrivna Kosatš, kirjailijanimi Olena Ptšilka (1849–1930), ukrainalainen kirjailija, journalisti ja etnologi * Petro Kosatš (1842–1909), ukrainalainen lakimies, pedagogi ja lahjoittaja
Finn Bálor

Fergal Devitt (s. 25. heinäkuuta 1981 Bray, Irlanti)Finn Bálor Wrestlingdatassa on irlantilainen showpainija, joka tunnetaan paremmin taiteilijanimellä Finn Bálor. Hän painii WWE:ssä:ssä. Bálor on hallitseva World Tag Team Championship-mestari yhdessä JD McDonaghin kanssa.WWE Raw results (6/24): Powell’s live review of Wyatt Sicks follow-up, Bron Breakker vs. Ludwig Kaiser, Triple Threat qualifiers for the Money in the Bank ladder matchesViitattu 29.6.2024 == Uran alku == Devitt aloitteli uraansa vuonna 2001 brittiläisessä NWA UK:ssa, jossa hän seuraavien vuosien aikana voitti NWA British Commonwealth Heavyweight Championshipin kaksi kertaa Vuonna 2006 hän debytoi Japanin painiorganisaatiossa New Japan Pro-Wrestlissä, jolloin hän käytti kehässä nimeä Prince Devitt. NJPW:n aikana Devitt voitti kuusi kertaa joukkuemestaruuden sekä kolmes kertaa raskaansarjan junior mestaruuden. Devitt debytoi yhdysvaltalaisessa WWE NXT -ohjelmassa vuonna 2014 ja samalla hän vaihtoi kehänimensä nykyiseen Finn Báloriin. Bálor on kaksinkertainen NXT Championchip-mestari ja molemmilla kerroilla hän piti vyötä hallussaan yli 200 päivää.WWE:n NXT-tiedot == WWE == Fergal Devitt siirtyi vuoden 2016 WWE draftissa Raw brändiin 2016 wwe Draft ja pian hän pääsikin ottelemaan uudesta mestaruusvyöstä. Devitt on ensimmäinen, joka on voittanut WWE Universal Championship -mestaruudenFinn Bálor WWE.comissa, mutta joutui luopumaan siitä jo seuraavana päivänä loukkaantumisen vuoksi. Myöhemmin hän on voittanut kahdesti Intercontinental Champion- ja kerran United States Championship -mestaruudet. Bálor käyttää toisinaan myös alter-egoaan The Demonia, joka on paljon aggressiivisempi hahmo. Vuonna 2022 hän liittyi The Judgment Day -ryhmään. Aluksi siihen kuuluivat Edge, Damian Priest ja Rhea Ripley, mutta kun Bálor liittyi mukaan, muut hyökkäsivät Edgeä vastaan ja erottivat hänet ryhmästä. Finn Bálor Judgement Dayhin == Mestaruudet ja saavutukset == *NWA ** NWA British Commonwealth Heavyweight Championship (2 kertaa) NWA mestaruus *NJPW ** IWGP Junior Heavyweight Championship (3 kertaa) ** IWGP Junior Heavyweight Tag Team Championship (6 kertaa) – Minoru (2 kertaa) ja Ryusuke Taguchi kanssa (4 kertaa) * WWE ** WWE Universal Championship (1 kerta) ** WWE Intercontinental Championship (2 kertaa) ** WWE United States Championship (1 kerta) ** World Tag Team Championship/WWE Raw Tag Team Championship (3 kertaa) yhdessä Damian Priestin ja JD McDonaghin kanssa2023 Payback-tapahtuman tuloksetViitattu 3.9.2023 ** WWE SmackDown Tag Team Championship (2 kertaa) yhdessä Damian Priestin kanssa ** NXT Championship (2 kertaa) ==Lähteet== Luokka:Elävät henkilöt Luokka:Vuonna 1981 syntyneet Luokka:Irlantilaiset urheilijat Luokka:Showpainijat
IPFire

IPFire on Linux-jakelu, joka on suunniteltu reittimenä ja palomuurina käytettäviin tietokoneisiin. IPFire voidaan konfiguroida myös tunkeilijan havaitsemisjärjestelmänä.https://www.ipfire.org/features IPFire käyttää Stateful Packet Inspection -palomuuria, joka rakentuu Linuxin Netfilterin päälle. IPFire tukee IPsec ja OpenVPN-ratkaisuja. IPFiren hallintaan käytetään web-sovellusta. IPFire sisältää oman paketinhallintajärjestelmän nimeltä Pakfire. Pakfiren kautta voi asentaa muun muassa Tripwiren ja Snortin. IPFire perustui IPCopille kun se aloitettiin vuonna 2005, mutta versio 2 siirtyi Linux From Scratch -jakeluun. == Lähteet == == Aiheesta muualla == * IPFire – An Open Source, And Free Firewall Distribution Luokka:Palomuuriohjelmat Luokka:Linux-jakelupaketit
Torn Arteries

Torn Arteries on englantilaisen metalliyhtye Carcassin seitsemäs studioalbumi, joka on julkaistu vuonna 17. syyskuuta 2021 levymerkillä Nuclear Blast. == Kappaleet == # # # # # # # # # # == Kokoonpano == * Bill Steer - kitara, laulu * Jeff Walker - basso, Laulu * Daniel Wilding - rummut * Tom Draper - kitara == Arvostelut == * Imperiumi: 8/10Levvyarvostelu: Carcass - Torn Arteries Viitattu 29.5.2022. * Kaaoszine: 8 ½/10Ärhäkkä, raskas, melodinen ja groovaava – arviossa Carcassin ”Torn Arteries” Viitattu 29.5.2022. * Soundi: Levyarvio: Blastbeatia tamburiinilla ja jyrää junapillillä – Carcass taitaa tavaramerkkinsä ohella myös viihdyttävät nyanssit Viitattu 29.5.2022. * V2.fi: Carcass: Torn Arteries Viitattu 29.5.2022. == Lähteet == == Aiheesta muualla == * * Luokka:Carcassin albumit Luokka:Vuoden 2021 albumit
Tennesseen maatalousmuseo

Tennesseen maatalousmuseo () on maatalousaiheinen museo, joka toimii Ellingtonin maatalouskeskuksessa kymmenen mailia etelään Nashvillen keskustasta Yhdysvaltain Tennesseessä. Museon toiminnasta vastaa Tennesseen maatalousministeriö.History/About Us Tennessee Agricultural Museum Tennesseen osavaltiollinen lainsäädäntöelin perusti Tennesseen maatalousmuseon vuonna 1959, mutta vasta kaksi vuosikymmentä myöhemmin museo sai turvattua toimintaansa tarvittavat varat. Vuonna 1988 museon tukijat perustivat Oscar L. Farris Agricultural Museum Associationin tukeakseen museota sivistyksellisten päämääriensä saavuttamisessa. Tennesseen maatalousmuseon koulutusohjelmat, näyttelyt ja erikoistapahtumat vetävät puoleensa yli 12 000 kävijää vuosittain. Elämään Tennesseessä ennen sähkön tuloa liittyviä näyttelyesineitä on museossa yli 3 000.AGMuseum Tennessee Agricultural Museum == Lähteet == Luokka:Yhdysvaltain museot Luokka:Maatalousmuseot Luokka:Tennesseen rakennukset ja rakennelmat
Julia Garner

Julia Garner (s. 1. helmikuuta 1994 New York City, New York, Yhdysvallat)) on yhdysvaltalainen näyttelijä. Hänet tunnetaan pääroolistaan Ruth Langmorena Netflixin rikosdraamasarjassa Ozark (2017–2022), josta hän sai kriitikoiden ylistystä ja voitti kaksi Primetime Emmy -palkintoa parhaasta naissivuosasta draamasarjassa. Garner on myös ollut vuonna 2020 Golden Globe-ehdokkaana parhaasta naissivuosasta televisiossa. Garnerilla oli myös rooleja FX -draamasarjassa The Americans (2015–2018), Netflixin minisarjassa Maniac (2018), tosirikossarjassa Dirty John (2018–2019). Ozarkin jälkeen hän on näytellyt nimiroolia Netflixin minisarjassa Inventing Anna. Hänellä on ollut pääosat elokuvissa Electrick Children (2012), We Are What We Are (2013), Grandma (2015) ja The Assistant (2019) sekä sivuosat elokuvissa Martha Marcy May Marlene (2011), Elämäni seinäruusuna (2012) ja Sin City: A Dame to Kill For (2014). Garner syntyi Riverdalen naapurustossa New Yorkin Bronxissa. Hänen äitinsä Tami Gingold teki menestyksekkään uran näyttelijänä ja koomikkona kotimaassaan Israelissa ennen uraa terapeuttina. Julian isä Thomas Garner on taidemaalari ja taideopettaja, kotoisin Ohiosta. Hänen vanhempi sisarensa Anna on myös taiteilija. Garner on äitinsä tavoin juutalainen. Hän ymmärtää hepreaa, muttei puhu sitä sujuvasti. Garner kävi Eagle Hill High Schoolia Greenwichissä, Connecticutissa. Hän aloitti näyttelytunnit 15-vuotiaana voittaakseen ujoutensa. Garner valmistui Indianan yliopistosta vuonna 2015 pääaineenaan psykologia. Garner meni naimisiin laulaja Foster the People -yhtyeen solistin Mark Fosterin kanssa joulukuussa 2019 New Yorkin kaupungintalolla pidetyssä seremoniassa. == Lähteet == Luokka:Elävät henkilöt Luokka:Vuonna 1994 syntyneet Luokka:Yhdysvaltalaiset näyttelijät Luokka:Golden Globe -palkinnon saajat
Probištip

Probištip () on kaupunki Itäisellä alueella Pohjois-Makedoniassa. Kaupungissa asuu 13 417, ja väestö on noin prosentin vuotuisessa laskussa. Kaupungin pinta-ala on 325,6 neliökilometriä ja väestötiheys 41,21 asukasta neliökilometrillä. Asukkaista 98 % on makedonialaisia ja 99 % puhuu makedoniaa. == Lähteet == Luokka:Pohjois-Makedonian kaupungit Luokka:Itäinen alue
Radoviš

Radoviš () on kaupunki Pohjois-Makedonian Kaakkoisalueella. Kaupungissa asuu 24 122 asukasta, ja kaupungin pinta-ala on 497,5 neliökilometriä. Kaupungin väestötiheys on 48,49 asukasta neliökilometrillä. Noin 80 prosenttia asukkaista on makedonialaisia. == Lähteet == Luokka:Pohjois-Makedonian kaupungit Luokka:Kaakkoisalue
Resen (kaupunki)

Resen () on kaupunki lounaisessa Pohjois-Makedoniassa, Pelagonian alueella. Kaupungissa asuu 14 373 asukasta, ja sen pinta-ala on 550,8 neliökilometriä. Kaupungin väkiluku on 0,8 prosentin vuotuisessa laskussa. Väestöstä noin kolme neljäsosaa on makedonialaisia ja puhuu makedoniaa. Lopuista suurin osa on albaaneja ja turkkilaisia. == Lähteet == Luokka:Pohjois-Makedonian kaupungit Luokka:Pelagonian alue
Struga

Struga () on kaupunki Pohjois-Makedonian Lounaisalueella. Kaupungissa asuu 16 559 asukasta, ja se on siten maan neljänneksitoista suurin kaupunki. == Lähteet == Luokka:Pohjois-Makedonian kaupungit Luokka:Lounaisalue
Vähikkälä

Vähikkälä on kylä Janakkalan kunnassa. Kylän asukasmäärä on noin 400, mutta sen alueella sijaitsee lisäksi noin 300 kesäasuntoa. Vähikkälässä on vuonna 1882 valmistunut hirsirakenteinen kyläkoulu ja kylällä toimii VPK. Kylän läheisyydessä on Valajärvi, jossa on myös kunnan uimaranta. Vähikkälä on valittu Kanta-Hämeen vuoden kyläksi kahdesti vuosina 2001 ja 2019. == Lähteet == Luokka:Janakkalan kylät
The Runaways (vuoden 1965 elokuva)

"The Runaways" on ensimmäinen elokuva, jonka on kirjoittanut, tuottanut ja ohjannut Peter Savage, "Raging Bullin" alkuperäinen luoja. Pääosissa Savage ja Jake La Motta, Peter Raben kirjasta, tämä on jännittävä, psykologinen tarina kahdesta ystävästä, jotka joutuvat tuhoon Italiassa toisen maailmansodan aikana. Toinen taistelee PTSD:tä vastaan, kun taas toinen pääsee paikalliseen rikollissyndikaattiin. Paikallinen italialainen kaunotar, jota esittää Teresa Pellati, joutuu eeppiseen taisteluun. Luokka:Vuoden 1965 elokuvat
Lammin kirkonkylä

Lammin kirkonkylä on Hämeenlinnassa, Kanta-Hämeessä sijaitseva taajama sekä entinen Lammin kunnan keskustaajama. Taajaman väkiluku oli vuonna 2020 2 729\. Taajaman pinta-ala on 6,37 neliökilometriä ja väestötiheys 428,4 asukasta neliökilometrillä. == Lähteet == Luokka:Lammin kylät Luokka:Suomen entiset kuntakeskukset
Kainasjärvi

Kainasjärvi () on Laatokan vesistöön kuuluva järvi Karjalan tasavallan Prääsän piirin Vieljärven kunnassa Venäjällä. Sen pinta-ala on 6,1 neliökilometriä, valuma-alueen laajuus 66,1 neliökilometriä, keskisyvyys 1,3 metriä ja suurin syvyys 2,0 metriä. Kainasjärveen laskevat Kaino-oja ja Kalleoja. Se on kapeikon kautta yhteydessä Nälmäjärveen. Järven kalalajeja ovat hauki, särki, salakka, lahna, säyne, pasuri, made, ahven ja kiiski. ==Lähteet== Luokka:Vitelenjoen vesistö Luokka:Karjalan tasavallan järvet Luokka:Prääsän kansallinen piiri
Nälmäjärvi

Nälmäjärvi () on Laatokan vesistöön kuuluva järvi Karjalan tasavallan Prääsän piirin Vieljärven kunnassa Venäjällä. Sen pinta-ala on 10,5 neliökilometriä, valuma-alueen laajuus 140 neliökilometriä, keskisyvyys 1,4 metriä ja suurin syvyys 3,0 metriä. Nälmäjärveen virtaa yli 12 puroa. Se on kapeikon kautta yhteydessä Kainasjärveen. Järvi laskee Nälmänjoen kautta Vieljärveen. Sen kalalajeja ovat hauki, särki, salakka, lahna, säyne, pasuri, made, ahven ja kiiski. Järven itärannalla ovat sijainneet Lääväniemen ja Piihtilahden kylät. Nykyään seudulla ei ole asutusta. ==Lähteet== Luokka:Vitelenjoen vesistö Luokka:Karjalan tasavallan järvet Luokka:Prääsän kansallinen piiri
Vuohtjärvi (Vieljärvi)

Vuohtjärvi () on Laatokan vesistöön kuuluva järvi Karjalan tasavallan Prääsän piirin Vieljärven kunnassa Venäjällä. Sen pinta-ala on 8,5 neliökilometriä, valuma-alueen laajuus 28,3 neliökilometriä, keskisyvyys 11,5 metriä ja suurin syvyys 35,0 metriä. Vuohtjärveen virtaa kolme puroa. Se laskee Vuohtanjoen kautta Vieljärveen. Järven kalalajeja ovat muikku, hauki, särki, säyne, made, ahven ja kiiski. ==Lähteet== Luokka:Vitelenjoen vesistö Luokka:Karjalan tasavallan järvet Luokka:Prääsän kansallinen piiri
Vuohtjärvi

Vuohtjärvi voi tarkoittaa seuraavia: * Vuohtjärvi, järvi Karjalan tasavallan Petrovskin kunnassa * Vuohtjärvi, järvi Karjalan tasavallan Vieljärven kunnassa * Vuohtjärvi, kylä Karjalan tasavallan Petrovskin kunnassa
Ius commune

Ius commune (“yhteinen oikeus”) tai jus commune viittaa keskiajan eurooppalaisten oikeusoppineiden (glossaattorien ja postglossaattorien) kehittämään yhtenäisoikeuteen, joka syntyi yliopistoissa roomalaisen ja kanonisen oikeuden pohjalta. Ius commune oli itsenäinen ja ylikansallinen oikeusjärjestys, jota voitiin soveltaa paikallisten oikeustapojen, kuten kaupunki- ja kartano-oikeuksien, rinnalla. Roomalais-kanonista oikeutta voitiin soveltaa toissijaisesti, mikäli muusta voimassa olevasta oikeudesta ei saatu vastausta käsillä olevaan oikeuskysymykseen. Roomalaisen oikeuden reseption myötä ius commune levisi ympäri Eurooppaa yliopisto-opiskelijoiden palatessa kotiseuduilleen hyödyntämään yliopistoissa oppimaansa. Näin roomalainen oikeus omaksuttiin osaksi kansallista oikeutta jopa sellaisissakin maissa, jotka eivät koskaan olleet olleet osa Rooman valtakuntaa. Pihlajamäki, Heikki: Keskiajan oikeushistoria. Gummerrus 2007, s. 74 Sovellettavana oikeutena ius commune väistyi useimmissa maissa 1800-luvulla modernien kansallisvaltioiden järjestäessä lainsäädäntönsä kodifikaatioiksi (esim. Ranskassa Code Civil ja Saksassa Bürgerliches Gesetzbuch).https://tieteentermipankki.fi/wiki/Oikeustiede:ius_commune_(oikeushistoria) == Katso myös == *Corpus iuris civilis *1100-luvun renessanssi *Juristioikeus *Keskiajan tiede == Lähteet == Luokka:Yleinen oikeustiede Luokka:Roomalainen oikeus Luokka:Keskiajan yhteiskunta
Moby Dick -kulttuurikeskus

Moby Dick -kulttuurikeskus oli Vantaan Kuninkaalaan 2000-luvun alussa suunniteltu rakennuskokonaisuus, johon oli tarkoitus kuulua lähellä sijainneen Tiedekeskus Heurekan laajennus, viestintä- ja ilmailumuseot, 3D-elokuvateatteri, musiikki- ja tanssitalo, oppimiskeskus ja hotelli. Rakennus olisi ollut kuusi kertaa tiedekeskus Heurekan kokoinen. Alueen kaava valmistui vuonna 2005, mutta hanke ei toteutunut.Vantaan jokimaisemaan piti rakentaa ”jättiläisvalas”, joka olisi kuusi kertaa Heurekan kokoinen – Mihin utopia unohtui? Helsingin Sanomat 20.3.2021 (Tilaajille)Tikkurilan Moby Dick -kulttuuritalon kaava valmis, Helsingin Sanomat 9.11.2005 (Tilaajille) Kulttuurikeskittymän arkkitehtuurikilpailu järjestettiin vuonna 2004, ja sen voitti Moby Dick -nimisellä ehdotuksellaan arkkitehtitoimisto JKMM. Keskuksen lattiapinta-ala olisi ollut 64 000 kerrosneliömetriä, ja se olisi koostunut useasta eri rakennuksesta, jotka olisi yhdistetty keskellä kulkevalla katetulla raitilla. Suurin osa keskuksesta olisi ollut yksikerroksista aula- ja näyttelytilaa ja osa 4–6-kerroksista hotelli- ja toimistotilaa.Vantaan kulttuurikeskus Asemakaavamuutoksen selostus, joka koskee 15.11.2006 / II päivättyä asemakaavakarttaa nro 001888. Vantaan kaupunki Maankäyttötoimi Kaupunkisuunnittelu, luku 2 Tiivistelmä == Lähteet == Luokka:Vantaan historia Luokka:Suomen toteutumattomat rakennussuunnitelmat Luokka:Kuninkaala
Uffe Elbæk

Uffe Elbæk (s. 15. kesäkuuta 1954 Ry) on tanskalainen Frie Grønne -puoluetta edustava poliitikko. Hän on istunut kansankäräjillä vuodesta 2011 ja toiminut Tanskan kulttuuriministerinä vuosina 2011–2012. Elbæk on aiemmin kuulunut Radikaaliin Venstreen, mutta erosi puolueesta vuonna 2013 ja perusti uuden Alternativet-puolueen, jonka poliittisena johtajana toimi vuoteen 2020, jolloin hän jätti Alternativetin ja perusti Frie Grønne -puolueen. ==Lähteet== ==Aiheesta muualla== * Uffe Elbæk Tanskan kansankäräjien verkkosivuilla Luokka:Tanskan kulttuuriministerit Luokka:Tanskan puolueiden puheenjohtajat Luokka:Vuonna 1954 syntyneet Luokka:Elävät henkilöt
Kanadan maatalous- ja ruokamuseo

Kanadan maatalous- ja ruokamuseo () on Ottawan Central Experimental Farmin tiloissa Kanadassa toimiva maatalousaiheinen museo. Sen historia juontaa juurensa vuoteen 1920, jolloin Agriculture Canadan tri E. S. Hopkins perusti museon nykyiselle paikalle.Canada Agriculture Museum The Canadian Encyclopedia Nykymuodossaan Kanadan maatalous- ja ruokamuseo avattiin virallisesti 12. lokakuuta 1983 Kanadan maatalousministeri Eugene Whelanin ja viestintäministeri Francis Foxin läsnäollessa. Sittemmin museo on laajentunut kattamaan seitsemän julkisia ja hallinnollisia tarkoituksia varten varattua rakennusta. Alun perin museosta käytettiin nimeä Maatalousmuseo (Agriculture Museum); toukokuussa 2000 nimeksi tuli Kanadan maatalousmuseo (Canada Agriculture Museum) ja toukokuussa 2013 Kanadan maatalous- ja ruokamuseo (Canada Agriculture and Food Museum). == Lähteet == == Aiheesta muualla == * Viralliset sivut Luokka:Kanadan museot Luokka:Ottawa Luokka:Maatalousmuseot
Sveti Nikole

Sveti Nikole () on kaupunki Pohjois-Makedonian Vardarin alueella. Kaupungissa asuu 15 320 asukasta, ja sen pinta-ala on 482,9 neliökilometriä. == Lähteet == Luokka:Pohjois-Makedonian kaupungit Luokka:Vardarin alue
Valandovo

Valandovo () on kaupunki Kaakkoisalueella, Pohjois-Makedoniassa. Kaupungissa asuu 10 508 asukasta, ja väestö on ollut 0,65 prosentin vuotuisessa laskussa. Asukkaista 80,5 prosenttia on makedonialaisia ja 82,4 prosenttia puhuu makedoniaa. Kaupungin pinta-ala on 331,4 neliökilometriä. == Lähteet == Luokka:Pohjois-Makedonian kaupungit
Vinica

Vinica () on kaupunki Itäisellä alueella, Pohjois-Makedoniassa. Kaupungissa asuu 14 475 asukasta, ja väestö on selvässä 1,7 prosentin vuotuisessa laskussa. Vuonna 2002 väkiluku oli lähes 20 000\. Yli 90 prosenttia on makedonialaisia ja puhuu makedoniaa. Kaupungin pinta-ala on 432,7 neliökilometriä. == Lähteet == Luokka:Pohjois-Makedonian kaupungit Luokka:Itäinen alue
Zletovo

Zletovo () on kaupunki Pohjois-Makedonian Itäisellä alueella. Kaupungin pinta- ala on noin neliökilometri, ja siellä asuu 1 218 asukasta. Kaupungin väkiluku on laskussa. == Lähteet == Luokka:Pohjois-Makedonian kaupungit
Suulajärvi (Lentiera)

Suulajärvi () on Vuoksen vesistöön kuuluva järvi Karjalan tasavallan Mujejärven piirin Lentieran kunnassa Venäjällä. Sen pinta-ala on 27,1 neliökilometriä, valuma-alueen laajuus 3 970 neliökilometriä, keskisyvyys 6,1 metriä ja suurin syvyys 18,0 metriä. Suulajärveen virtaavat Kivi-, Marja- ja Suulajoet sekä kymmenen puroa. Se laskee Lieksanjoen kautta Lentieranjärveen. Järvessä on 12 saarta, joiden yhteispinta-ala on 8,2 neliökilometriä. Kalalajeja ovat taimen, siika, muikku, harjus, hauki, särki, salakka, säyne, seipi, made, ahven, kiiski ja kivisimppu. Järven keskellä olevassa saaressa on sijainnut Šuuloansaaren kylä. ==Lähteet== Luokka:Karjalan tasavallan järvet Luokka:Mujejärven piiri Luokka:Pielisen reitin valuma-alue
Galapagoksenkoira

Galapagoksenkoira on sukupuuttoon kuollut ecuadorilainen koirarotu, jota esiintyi yksinomaan Galapagossaarilla. == Alkuperä == Rodun esi-isät saapuivat saarille laivojen mukana, ja osa niistä jäi pysyvästi saarille. Siellä niistä kehittyi paikallisiin olosuhteisiin sopeutunut uusi rotu. Ne sopeutuivat jopa juomaan suolaista merivettä. Lopulta luonnonsuojelijat huolestuivat huomattuaan koirien syövän ravinnokseen saarien ainutlaatuista eläimistöä ja päättivät siksi hävittää ne sukupuuttoon.Morris, Desmond. Dogs - The Ultimate Dictionary of Over 1000 Dog Breeds, s. 703. Trafalgar Square, 2008: North Pomfret, Vermont. ==Lähteet== Luokka:Eteläamerikkalaiset koirarodut Luokka:Sukupuuttoon kuolleet koirarodut Luokka:Alkukantaiset koirat
Ernst Söderstrand

Ernst Söderstrand (3. maaliskuuta 1834 Turku – 29. kesäkuuta 1869 Turku) oli suomalainen taide- ja koristemaalari. Söderstrand sai pohjakoulutuksensa isänsä C. G. Söderstrandin aloitteesta perustetussaSöderstrand, Carl Gustaf, Tietosanakirja. Osa 9, palsta 1039. Tietosanakirja-osakeyhtiö 1917 (lähde sille että oli aloitteentekijä) Turun piirustuskoulussa, jossa hän opiskeli muun muassa R. W. Ekmanin johdolla. Myöhemmin Söderstrand oli koristelmaalari Emil Robergin opissa Tukholmassa ja opiskeli myös Kuninkaallisessa taideakatemiassa 1857-1859. Ennen paluutaan Suomeen 1860 hän työskenteli Kuninkaallisen oopperan somistamossa. Isänsä kuoltua vuonna 1862 Söderstrand toimi opettajana Turun piirustuskoulussa. Viimeiset vuotensa sairastelleen Söderstrandin tuotanto jäi melko suppeaksi käsittäen vain joitakin akvarelleja ja öljymaalauksia. Lisäksi hän maalasi muun muassa Laitilan kirkon koristemaalauksia 1860-luvun alussa ja avusti R. W. Ekmania Turun tuomiokirkon alttarifreskojen maalauksessa. == Lähteet == Luokka:Suomalaiset taidemaalarit Luokka:Vuonna 1834 syntyneet Luokka:Vuonna 1869 kuolleet Luokka:Suomalaiset maalarimestarit ja koristemaalarit
Gabriel Prychtén

Gabriel Prychtén (myös Pryckthén tai Pryctén, 1748 – 26. helmikuuta 1788 Uusikaupunki) oli suomalainen taidemaalari. Hänen töitään ovat muun muassa Laitilan kirkon urkuparven koristeluna olevat maalaukset vuodelta 1774 sekä Säkylän kirkon 1782 valmistunut alttaritaulu. == Lähteet == == Aiheesta muuallata == * Luokka:Suomalaiset taidemaalarit Luokka:Vuonna 1748 syntyneet Luokka:Vuonna 1788 kuolleet
Lanenbassetti

Lanenbassetti on sukupuuttoon kuollut ranskalainen koirarotu. == Ulkonäkö == Rotu oli tavallista bassettia leveäpäisempi, lyhytkorvaisempi, kevytluustoisempi ja pitkäraajaisempi.Morris, Desmond. Dogs - The Ultimate Dictionary of Over 1000 Dog Breeds, s. 705. Trafalgar Square, 2008: North Pomfret, Vermont. == Alkuperä == Charles Lane kehitti rodun Seine-Maritimen Franquevillessä. == Lähteet == Luokka:Sukupuuttoon kuolleet koirarodut Luokka:Ajokoirat Luokka:Ranskalaiset koirarodut
Erika Aittamaa

Maria Erika ”Riiga” Olofsdotter Aittamaa (22. helmikuuta 1866 – 15. joulukuuta 1952) oli Ruotsin länsipohjalaiseen väestöön kuulunut käsityöläinen. Hän tuli tunnetuksi Lovikka-lapasten kehittäjänä. == Elämäkerta == Aittamaa (omaa sukua Kruukka) syntyi Junosuvannossa Norrbottenin maakunnassa. Hän avioitui August Aittamaan kanssa, ja he saivat seitsemän lasta, joista kolme pysyi hengissä aikuisikään asti. Perhe asui Lovikan kylässä ja puhui meänkieltä, jota pidetään joko suomen kielen lähisukulaiskielenä tai suomen kielen murteena. Aittamaa hankki vähävaraiselle perheelleen lisätuloja neulomalla lapasia. Metsätyöläinen tilasi häneltä paksut ja kestävät villalapaset mutta oli niihin tyytymätön, koska ne muuttuivat kastuessaan jäykiksi. Aittamaa jatkoi lapasten kehittämistä lämpiminä ja pehmeinä pysyviksi, mikä johti Lovikka-lapasten syntymiseen vuonna 1892. Niistä pian tuli suosittuja Lovikassa, ja niitä käyttäneiden Haaparannalle matkustavien työläisten kautta lapasten suosio levisi laajasti muuallakin Tornionjokilaaksossa. Aittamaa lisäsi lapasiin värjätyn kuvioinnin saamelaisten asiakkaiden toiveesta. Hän alkoi opettamaan muille naisille lapasten valmistusta. Suuressa osassa Tornionjokilaakson aluetta naiset työllistivät itseään Lovikka-lapasia valmistamalla. Lovikka- lapasten suosion myötä ruotsalaiset yritykset koko maassa alkoivat valmistaa samanlaisia lapasia. Aittamaa yritti hankkia lapasille patenttia 1930-luvulla, mutta hänellä ei ollut varaa sen lunastamiseen, eikä hän suostunut vastaanottamaan kyläläisten avustuksia. Myöhemmin lovikkalainen yhdistys rekisteröi ”Lovikkavanten”-tuotemerkin, minkä jälkeen ruotsalaisyritykset ovat jatkaneet ulkomailla valmistettujen kopioiden myymistä eri nimellä. Aittamaa jatkoi lapasten valmistamista kuolemaansa saakka. Hän puhui eläessään vain meänkieltä ja oli pettynyt tyttäriensä mennessä naimisiin ruotsinkielisten miesten kanssa. Paljoa muuta Aittamaan henkilökohtaisesta elämästä ei tiedetä. Vuonna 2000 Lovikan kylään asetettiin näytille noin kolme ja puoli metriä korkea Lovikka-lapanen Erika Aittamaan ja hänen keksintönsä muistoksi. Lapanen oli esillä vuoteen 2020 asti, jolloin se oli alkanut hajoamaan vahingoituttuaan auringonvalosta. == Lähteet == Luokka:Länsipohjalaiset Luokka:Ruotsalaiset käsityöläiset Luokka:Vuonna 1866 syntyneet Luokka:Vuonna 1952 kuolleet
Johann Georg Pisendel

Johann Georg Pisendel (26. joulukuuta 1687 – 25. marraskuuta 1755 Dresden) oli saksalainen viulisti ja säveltäjä.Johann Georg Pisendel AllMusic Pisendelin isä työskenteli kanttorina luterilaisessa kirkossa Cadolzburgissa, vaikka perhe oli alun perin kotoisin Markneukirchenistä. 10- tai 11-vuotiaana Pisendel pääsi kuoropojaksi hoviin Ansbachiin. Hän sai opetusta laulussa Francesco Antonio Pistocchilta, viulunsoitossa Giuseppe Torellilta ja sävellyksessä Johann David Heinicheniltä. Vuonna 1673 hänestä tuli hovin viulisti. Matkustaessaan vuonna 1709 kohti Leipzigia jatko-opintoja varten Pisendel vieraili Weimarissa Johann Sebastian Bachin luona. Leipzigissa hän esitti Tommaso Albinonin viulukonserton ja pääsi pian sisään kaupungin musiikkielämään. Vuonna 1710 collegium musicum -johtaja Melchior Hoffmann nimitti Pisendelin sijaisekseen lähtiessään itse konserttikiertueelle. Vuonna 1712 Pisendel pääsi viulistiksi Dresdenin hoviorkesteriin. Hän myös vieraili vuosien 1714–1717 välisenä aikana Ranskassa, Berliinissä ja Italiassa. Hän pääsi myös viettämään Italiassa yhdeksän kuukautta, joiden aikana hän sai opetusta Antonio Vivaldilta. Lisäksi hän opiskeli Roomassa Antonio Montanarin johdolla. Pisendel sai vuonna 1728 konserttimestarin tehtävän orkesterista paikan vapauduttua. Häntä pidettiin aikansa johtavana saksalaisena viulistina ja ihailtiin myös orkesterin johtajana. Pisendel ei laatinut laajaa tuotantoa, mutta sävelsi soittimellisia teoksia, jotka enimmäkseen ovat Vivaldin vaikutteita osoittavan italialaisen tyylin mukaisesti sävellettyjä. == Lähteet == == Aiheesta muualla == * IMSLP: nuotteja Luokka:Saksalaiset viulistit Luokka:Saksalaiset säveltäjät Luokka:Barokkisäveltäjät Luokka:Vuonna 1687 syntyneet Luokka:Vuonna 1755 kuolleet
Ukrainanlammaskoira

Ukrainanlammaskoira on ukrainalainen koirarotu. == Ulkonäkö == Ukrainanlammaskoiralla on pitkät korvat ja tuuhea "töyhtöhäntä". Karvapeite on pitkä, tiheä ja karhea.Morris, Desmond. Dogs - The Ultimate Dictionary of Over 1000 Dog Breeds, s. 711. Trafalgar Square, 2008: North Pomfret, Vermont. == Alkuperä == Rotu on Ukrainassa yleinen, ja se on läheistä sukua komondorille. Aiemmin Venäjän armeija käytti sitä lähettikoirana. == Lähteet == Luokka:FCI:n ulkopuoliset rodut Luokka:Paimenkoirat Luokka:Eurooppalaiset koirarodut
Self Control (vuoden 1938 elokuva)

Self Control on vuonna 1938 valmistunut Aku Ankka -piirretty. ==Juoni== Riippumatossa lepäillessään Aku kuulee radiosta hyödyllisen keinon hillitä raivoa. Keino tuleekin tarpeeseen kun lepohetkeä alkavat häiritä niin omenamato, kana kuin tikkakin. == Aiheesta muualla == * Luokka:Yhdysvaltalaiset lyhytelokuvat Luokka:Vuoden 1938 yhdysvaltalaiset elokuvat Luokka:Aku Ankka -animaatiot
Antonio Montanari

Antonio Maria Montanari (1676–1737) oli italialainen barokin ajan säveltäjä ja viulisti.MONTANARI Violin Concertos Gramophone Montanari muutti Modenasta Roomaan 1690-luvun alkupuolella ja vakiinnutti pian asemansa yhtenä kaupungin kysytyimmistä viulisteista. Aluksi hän jäi Arcangelo Corellin varjoon, mutta tämän kuoltua vuonna 1713 hänen suhteellinen painoarvonsa paikallisissa viulistipiireissä kasvoi.Antonio Montanari Edition HH Merkintöjä Montanarin toiminnasta viulistina Roomassa on säilynyt vuodelta 1692 vuoteen 1737. Vuonna 1712 Montanari soitti dokumentoidusti kardinaali Pietro Ottobonin orkesterissa, mutta hän palveli myös muita ylhäisiä roomalaisia sukuja. Vuosien 1695–1708 välillä hän oli kardinaali Benedetto Pamphilin ja Accademia del disegno di San Lucan palveluksessa. Vuonna 1708 hän oli mukana esittämässä Georg Friedrich Händelin teosta La resurrezione Palazzo Ruspolissa.Antonio Maria Montanari HOASM Montanarin johdolla soittivat kuuluisimpiin kuuluneet ajan roomalaiset viulistit, kuten Giuseppe Valentini, Giovanni Mossi ja Pietro Castrucci. Hänen johdollaan opiskeli Johann Georg Pisendel. Montanarin sävellystuotantoon kuuluu muun muassa lukuisia konserttoja viululle.Antonio Montanari AllMusic == Lähteet == == Aiheesta muualla == * IMSLP: nuotteja Luokka:Italialaiset säveltäjät Luokka:Italialaiset viulistit Luokka:Vuonna 1676 syntyneet Luokka:Vuonna 1737 kuolleet
Havaijin kuvernöörinvaalit 2022

Havaijin vuoden 2022 kuvernöörinvaalit järjestettiin marraskuun 8. päivänä. Nykyinen kuvernööri David Ige ei voinut enää asettua ehdolle, koska Havaijin osavaltion perustuslaki rajaa kuvernöörin kaudet kahteen peräkkäiseen. Samoissa vaaleissa valitaan myös varakuvernööri. Esivaalien jälkeen kaksi pääpuoluetta asettivat ehdokkaikseen Josh Greenin ja Duke Aionan. Greenin varakuvernööriehdokas on Sylvia Luke ja Aionan puolestaan Seaula Tupa‘i. == Tausta ja vaalijärjestelmä == Mediat kuten FOX ja Politico ovat ennustaneet demokraattien voittavan vaalit selkein luvun. Kuvernöörinvaalien yhteydessä järjestetään myös osavaltion parlamentin vaalit, jossa valitaan sekä edustajainhuoneen että senaatin kaikki edustajat, joita on yhteensä 76. Syynä tähän vaalipiirien uudelleenjärjestelyn voimaan astuminen. Vaaleissa voivat äänestää kaikki rekisteröityneet äänestäjät. Äänestäjäksi voivat rekisteröityä sellaiset henkilöt, jotka ovat: * Yhdysvaltain kansalaisia * Vähintään 18-vuotiaita * Rekisteröityneet osavaltion asukkaiksi. == Ehdokasasettelu == === Demokraatit === Kuva Ehdokas Asema Lähde Kaiali‘i Kahele Yhdysvaltain edustajainhuoneen jäsen Josh Green Varakuvernööri Vicky Cayetano Havaijin ensimmäinen nainen (Ben Cayetanon puoliso) === Republikaanit === Kuva Ehdokas Asema Lähde Gary Cordery Liikemies Marissa Kerns Varakuvernööriehdokas vuonna 2018 Lynn Mariano Upseeri (eläkkeellä) B. J. Penn Vapaaottelija Heidi Tsuneyoshi Honolulun kaupunginvaltuutettu Duke Aiona entinen varakuvernööri == Tulokset == Varakuvernööri Greenin katsottiin voittaneen vaalit puoli kymmenen aikaan paikallista aikaa. Puolue Kuvernööri Varakuvernööri Äänet Osuus äänistä (%) Demokraatit Josh Green Sylvia Luke 259 901 63,21 Republikaanit Duke Aiona Seaula Tupa‘i Jr 151 258 36,79 Ääniä yhteensä 411 159 Rekisteröityneitä äänestäjiä 861 358 Äänestysprosentti 48,7 % Lähde: == Lähteet == Luokka:Havaijin historia Luokka:Yhdysvaltain kuvernöörinvaalit Luokka:Yhdysvaltain vaalit 2022
Hajonneen melan laki

Hajonneen melan laki (havaijiksi Kānāwai Māmalahoe, ) on Havaijilla voimassa oleva laki, joka on peräisin Havaijin ensimmäisen kuninkaan Kamehameha I:n ajalta. Lakia pidetään toisinaan maailman ensimmäisenä ihmisoikeuksiin liittyvänä lakina. == Tausta == Lakiin liittyy tarina, jonka mukaan Kamehameha hyökkäsi kahden kalastajan kimppuun, mutta hänen jalkansa jäi jumiin kallionrakoon. Yksi kalastajista löi Kamehamehaa melalla niin, että se särkyi. Nämä eivät kuitenkaan päättäneet tappaa Kamehamehaa ja lähtivät. Kokemus sai Kamehamehan ajattelemaan elämän tärkeyttä, minkä pohjalta hän päätti säätää lain, joka suojelisi hänen alamaisiaan kuningaskunnassa. Lisäksi hän halusi suojella lailla tavallisia ihmisiä vallanpitäjien mielivaltaiselta väkivallalta. Valloitettuaan kaikki Havaijin saaret Kamehameha otti kiinni kalastajat, jotka aluksi varautuivat teloitukseen päällikön kimppuun hyökkäämisestä, mutta Kamehameha säästi nämä ja pyysi heiltä anteeksi. Kamehameha sääti lain ensimmäistä kertaa vuonna 1797. Alkuperäisessä muodossaan laki kuuluu seuraavasti: Havaijiksi Englanniksi Suomeksi E nā kānaka, E mālama ‘oukou i ke akua A e mālama ho‘i ke kanaka nui a me kanaka iki; E hele ka ‘elemakule, ka luahine, a me ke kama A moe i ke ala ‘A‘ohe mea nāna e ho‘opilikia. Hewa nō, make. Oh people, Honor thy god; respect alike [the rights of] people both great and humble; May everyone, from the old men and women to the children Be free to go forth and lie in the road (i.e. by the roadside or pathway) Without fear of harm. Break this law, and die. Oi ihmiset Kunnioittakaa jumalaanne; Kunnioittakaa yhtäläisesti niin mahtavia kuin vaatimattomia ihmisiä; Olkoot kaikki, vanhoista miehistä ja naisista lapsiin Vapaita liikkumaan ja oleskelemaan tiellä Ilman vaaran pelkoa. Riko tätä, ja kuole. == Nykyään == Laki on edelleen voimassa, sillä se sisältyy kuolemantuomiota lukuun ottamatta Havaijin osavaltion perustuslakiin (art. IX § 10): > The law of the splintered paddle, mamala-hoe kanawai, decreed by Kamehameha > I–Let every elderly person, woman and child lie by the roadside in > safety–shall be a unique and living symbol of the State’s concern for public > safety. The State shall have the power to provide for the safety of the > people from crimes against persons and property. == Lähteet == Luokka:Havaijin historia Luokka:Yhdysvaltain laki Luokka:Ihmisoikeudet Yhdysvalloissa
Havaijin osavaltion perustuslaki

Havaijin perustuslaki (havaijiksi Kumukānāwai o Hawaiʻi, ) on Havaijin osavaltion korkein laki. Nykyinen perustuslaki koskee osavaltiota, mutta myös sitä edeltäneellä Havaijin kuningaskunnalla on myös ollut perustuslaki, joka on kirjoitettu uudelleen muutamaan otteeseen. == Historia == Havaijin ensimmäinen perustuslaki otettiin käyttöön vuonna 1840. Vuotta aikaisemmin kuningaskunnassa julkaistiin lista alamaisten oikeuksista. Ensimmäistä kertaa perustuslakia uudistettiin vuonna 1952. Tätä tarkoitusta varten valittiin vuotta aikaisemmin kolme komissaaria, joista yhden valitsi kuningas, yhden aatelisto ja yhden kuningaskunnan parlamentti. Vuoden 1864 perustuslaki oli kuningas Kamehameha V:n kirjoittama ja luonteeltaan melko yksinvaltainen. Vuonna 1887 kuningas Kalākaua pakotettiin allekirjoittamaan uusi perustuslaki, jonka nojalla Havaijille asettuneet valkoiset plantaasinomistajat saivat enemmän valtaa perustamalleen parlamentille. Kalākaua jäi Havaijin viimeiseksi monarkiksi, jolla oli mitään itsenäistä valtaa. Tästä syystä vuoden 1887 perustuslakia kutsutaan nimellä "pistinperustuslaki" (). Kuningatar Liliʻuokalani yritti saada läpi uuden perustuslain vuonna 1893, mutta parlamenttia ei ollut kutsuttu koolle sitten 1887, minkä vuoksi uusi perustuslaki jäi vain ehdotukseksi. Amerikkalaiset plantaasinomistajat eivät hyväksyneet tätä, vaan kokosivat "turvallisuuskomitean" piirittämään ʻIolanin palatsia. Yhdysvaltain laivasto puolestaan ilmoitti suojelevansa turvallisuuskomiteaa. Liliʻuokalani luopui kruunusta välttääkseen verenvuodatuksen, mikä johti lopulta Havaijin kuningaskunnan kaatumiseen. == Nykyinen perustuslaki == Nykyinen Havaijin perustuslaki sisältää 18 artiklaa: # Kansalaisoikeudet # Äänioikeus ja vaalit # Parlamentti # Edustajainpaikkojen jakautuminen # Toimeenpaneva valta # Oikeuslaitos # Verotus ja julkinen talous # Paikallishallinto # Julkinen terveydenhuolto ja perusturva # Opetus # Luonnonsuojelu ja luonnonvarojen hallinto ja kehitys # Havaijilaisten asiat # Organisaatiot ja työehtoneuvottelut # Eettinen ohjesääntö # Osavaltion rajat, pääkaupunki, lippu, kieli ja motto # Yleiset ja sekalaiset sopimusehdot # Uudistukset ja lisäykset # Aikataulu ja toimeenpano Nykyiseen perustuslakiin on jäänyt myös ns. hajonneen melan laki, joka on alkujaan peräisin vuodelta 1797. == Lähteet == perustuslaki Luokka:Perustuslait Luokka:Yhdysvaltain laki